ΓΡΑΠΤΗ ΕΡΩΤΗΣΗ E-0518/00

υποβολή: Hiltrud Breyer (Verts/ALE) προς την Επιτροπή

(28 Φεβρουαρίου 2000)

Θέμα: Εκτίμηση των επιπτώσεων στο περιβάλλον και προστασία των ειδών

Το συμβούλιο της πόλης Leverkusen έλαβε γνώση και ενέκρινε την απόφαση που προσαρτάται στο σχέδιο Β αριθ. 143/III Hornpottweg και ανέθεσε στη διοίκηση να εξετάσει ορισμένες δυνατότητες διαφοροποίησης του προγραμματισμού για τη σύνδεση της σχεδιαζόμενης βιομηχανικής ζώνης.

Η περιοχή αυτή είναι γνωστή λόγω της σπουδαιότητάς της για την επιβίωση των αποδημητικών πτηνών και ως παρεμβαλλόμενη ζώνη στη γειτονική προστατευόμενη περιοχή στην περιφέρεια της Κολωνίας, και αποτελεί έναν από τους σοβαρότερα απειλούμενους βιότοπους βαλτοτόπων, χερσοτόπων και θίνης ενδοχώρας.

Πολλά από τα είδη της οδηγίας της ΕΚ για τη διατήρηση των πτηνών (79/409/ΕΟΚ)(1) που απαντώνται στη Βόρεια Ρηνανία-Βεστφαλία καθώς και των αποδημητικών πτηνών που συναντώνται τακτικά στην περιοχή αυτή, για τα οποία, σύμφωνα με το άρθρο 4, παράγραφος 2 της κοινοτικής οδηγίας για την προστασία των πτηνών, απαιτούνται μέτρα προστασίας, είτε έρχονται στην περιοχή αυτή ή τη χρησιμοποιούν ως σταθμό διέλευσης. Οι αιτήσεις που έχουνποβληθεί από την Ομάδα Εργασίας Δικτύωσης Βιοτόπων των ομάδων της Ένωσης Περιβαλλοντικής Προστασίας της ΟΔΓ (BUND) της Κολωνίας, του Leverkusen και της περιφέρειας Rheinisch-Berg για να χαρακτηριστεί η περιοχή ως προστατευόμενη ζώνη δεν είχαν επιτυχία.

Η μελέτη για την εκτίμηση των περιβαλλοντικών επιπτώσεων που πραγματοποιήθηκε στο πλαίσιο της προκαταρκτικής απόφασης, καταλήγει στο συμπέρασμα, σε πολλά σημεία, ότι το σχέδιο δεν πρέπει να εφαρμοστεί.

1. Πιστεύει η Επιτροπή ότι η εκτίμηση των περιβαλλοντικών επιπτώσεων ανταποκρίνεται στις διατάξεις των νέων οδηγιών;

2. Συμμερίζεται η Επιτροπή την άποψη ότι θα πρέπει να προσδοθεί ύψιστη προτεραιότητα στην οδηγία για την προστασία των πτηνών και την προστασία της περιοχής ως σταθμού των αποδημητικών πτηνών;

3. Συμμερίζεται η Επιτροπή την άποψη ότι οι αρμόδιες αρχές δεν θα πρέπει να αγνοούν το σαφέστατα αρνητικό αποτέλεσμα της μελέτης για την εκτίμηση των περιβαλλοντικών επιπτώσεων;

4. Συμφωνεί η Επιτροπή ως προς το ότι θα πρέπει να προσδίδεται ιδιαίτερη σπουδαιότητα στην προστασία της φύσης και των ειδών στα μεγάλα αστικά κέντρα;

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(11 Απριλίου 2000)

Η Επιτροπή συμφωνεί ότι η οδηγία του Συμβουλίου 79/409/ΕΟΚ της 2 Ιανουαρίου 1979 περί της διατηρήσεως των αγρίων πτηνών(1) (Οδηγία για τα πτηνά) έχει μεγάλη σημασία για κάθε κράτος μέλος και πρέπει να τηρείται από κάθε αρμόδια αρχή. Με το σκεπτικό αυτό, η Επιτροπή κίνησε σειρά διαδικασιών επί παραβάσει όσον αφορά τηνλοποίηση έργων σε περιοχές ειδικής προστασίας (ΠΕΠ), πέραν των γενικών διαδικασιών επί παραβάσει σχετικά με τον μη καθορισμό, εκ μέρους της Γερμανίας, επαρκών περιοχών ειδικής προστασίας. Η Επιτροπή πιστεύει επίσης ότι η προστασία της φύσης και των ειδών στις πόλεις έχει εξαιρετικά μεγάλη σημασία.

Ωστόσο, δεν προκύπτει από την βιβλιογραφία (την σχετική με τις σημαντικές για τα πτηνά περιοχές στην Ευρώπη) ότιπάρχει τέτοια περιοχή ευρωπαϊκής σημασίας στο Leverkusen (η Επιτροπή δεν γνωρίζει την ύπαρξη χώρων εθνικής ή περιφερειακής σημασίας στην συγκεκριμένη περιοχή). Σύμφωνα με την αρχή της επικουρικότητας, η Επιτροπή θεωρεί το αναφερόμενο από το Αξιότιμο Μέλος του Κοινοβουλίου ζήτημα ως εμπίπτον στην αρμοδιότητα του κράτους μέλους.

Για χώρους τοπικής σημασίας, ακόμη και γι'αυτούς που φιλοξενούν ορισμένα είδη πουπάγονται στην περί πτηνών οδηγία ή για ενδιαιτήματα της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων και της άγριας πανίδας και χλωρίδας (Οδηγία για τα ενδιαιτήματα)(2), το Αξιότιμο Μέλος του Κοινοβουλίου παρακαλείται να απευθυνθεί στις αρχές του κράτους μέλους.

Η αρχή της επικουρικότητας ισχύει επίσης και στο ζήτημα του χειρισμού των αποτελεσμάτων της εκτίμησης των περιβαλλοντικών επιπτώσεων όσον αφορά την αξία του εκάστοτε χώρου για τα πτηνά. Η οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον (Οδηγία για την εκτίμηση των περιβαλλοντικών επιπτώσεων)(3) ορίζει, στο άρθρο 8, ότι οι πληροφορίες που συγκεντρώνονται δυνάμει των άρθρων 5, 6 και 7 πρέπει να λαμβάνονταιπόψη στα πλαίσια της διαδικασίας για τη χορήγηση αδείας. Ωστόσο, ένα αρνητικό αποτέλεσμα της εκτίμησης περιβαλλοντικών επιπτώσεων δεν συνεπάγεται αυτομάτως απόφαση ματαίωσης του έργου.

Το προσκομισθένλικό σχετικά με την διαδικασία έγκρισης του δημοτικού συμβουλίου της πόλης του Leverkusen στο Σχέδιο Β αριθ. 143/III Hornpottweg, δεν καταδεικνύει παράβαση της διαδικασίας για την εκτίμηση των περιβαλλοντικών επιπτώσεων. Σύμφωνα με το σκεπτικό της έγκρισης, διενεργήθηκε διεξοδική εκτίμηση όλων των επιπτώσεων του κατασκευαστικού σχεδίου. Το προσκομισθένλικό δεν επιτρέπει την εκφορά γνώμης για το κατά πόσον η εκτίμηση περιβαλλοντικών επιπτώσεων ελήφθηπόψη στην διαδικασία έγκρισης όπως επίσης και για το βάθος και την έκταση του δημόσιου διαλόγου.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985.